text: Flere sæler på de danske sandbanker
  03 juli 2012 kl. 06.57
  Sælerne trives i de danske farvande som aldrig før. TV SYD er taget med på sælsafari i Vadehavet for at filme dem og deres nye unger.
  Firmaet Sort Safari melder om et meget stort antal sæler og nye unger. På sælsafarien fra Havneby på Rømø ud i Vadehavet den 14. juni så deltagerne således 145 spættede sæler, 2 gråsæler og 14 nyfødte sælunger.
  
  fremgangen fortsætter 
  Den danske sælbestand i Vadehavet blev optalt til 3.105 spættet sæler i 2011. En fremgang på 9% i forhold til 2010. Derudover har man dokumenteret en stor fremgang i antallet af nyfødte unger i det danske Vadehav i 2011. Optællingerne for 2011 viste 699 nyfødte sæler. En fremgang på 24% i forhold til 2010.
  
  Ny sælpest på vej? 
  Den store fremgang giver frygt for en ny epidemi af sælpest epidemi sådan som det skete i 2002. Sygdommen ramte hårdt og dræbte 60 procent af den danske sælbestand svarende til 3.489.
  